CELEX: 32012D0783
Language: et
Date: 2012-12-13 00:00:00
Title: Komisjoni rakendusotsus, 13. detsember 2012 , Jordaania Hašimiidi Kuningriigi tunnustamise kohta vastavalt Euroopa Parlamendi ja nõukogu direktiivile 2008/106/EÜ seoses meremeeste väljaõppe- ja diplomeerimissüsteemidega (teatavaks tehtud numbri C(2012) 9253 all) EMPs kohaldatav tekst

15.12.2012   
            
            
               ET
            
            
               Euroopa Liidu Teataja
            
            
               L 347/28
            
         KOMISJONI RAKENDUSOTSUS,
   13. detsember 2012,
   Jordaania Hašimiidi Kuningriigi tunnustamise kohta vastavalt Euroopa Parlamendi ja nõukogu direktiivile 2008/106/EÜ seoses meremeeste väljaõppe- ja diplomeerimissüsteemidega
   (teatavaks tehtud numbri C(2012) 9253 all)
   (EMPs kohaldatav tekst)
   (2012/783/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. novembri 2008. aasta direktiivi 2008/106/EÜ meremeeste väljaõppe miinimumtaseme kohta, (1) eriti selle artikli 19 lõike 3 esimest lõiku,
   ning arvestades järgmist:
   
               (1)
            
            
               Direktiivi 2008/106/EÜ kohaselt võivad liikmesriigid teha otsuse kinnitada kolmandate riikide poolt meremeestele välja antud asjakohased tunnistused, tingimusel et komisjon on asjaomast kolmandat riiki tunnustanud. Kõnealused kolmandad riigid peavad täitma kõiki nõudeid, mis on kehtestatud Rahvusvahelise Mereorganisatsiooni (IMO) 1978. aasta meremeeste väljaõppe, diplomeerimise ja vahiteenistuse aluste rahvusvahelises konventsioonis (STCW konventsioon), mida on muudetud 1995. aastal.
            
         
               (2)
            
            
               Jordaania Hašimiidi Kuningriigi tunnustamise taotluse esitas Kreeka Vabariik 21. juuli 2008. aasta kirjas. Pärast nimetatud taotluse saamist hindas komisjon Jordaania Hašimiidi Kuningriigi väljaõppe- ja diplomeerimissüsteeme, et kontrollida, kas Jordaania Hašimiidi Kuningriigis täidetakse kõiki STCW konventsiooni nõudeid ning kas tunnistustega seotud pettuse vältimiseks on võetud asjakohased meetmed. Kõnealune hindamine põhines Euroopa Meresõiduohutuse Ameti ekspertide 2009. aasta novembris tehtud kontrollimise tulemustel. Kontrollimise käigus tehti kindlaks väljaõppe- ja diplomeerimissüsteemide teatavad puudused.
            
         
               (3)
            
            
               Komisjon esitas liikmesriikidele aruande hindamise tulemuste kohta.
            
         
               (4)
            
            
               21. septembri 2010. aasta ja 13. veebruari 2012. aasta kirjas teavitas komisjon Jordaania ametiasutusi leitud puudustest ja palus Jordaania Hašimiidi Kuningriigil esitada tõendid nende puuduste kõrvaldamise kohta.
            
         
               (5)
            
            
               Peamised puudused olid seotud STCW konventsiooni teatavate ohvitseride diplomeerimist käsitlevate sätete rakendamisega Jordaania õigusaktides; täpsemalt oli tegemist atesteerimisnõude puudumisega teatavatel juhtudel ja meresõidupraktika kestusega. Lisaks sellele ei hõlmanud kvaliteedisüsteem juhtkonna kogu asjakohast tegevust ning menetlustega ei tagatud alati ettenähtud pädevusnõuete täitmist. Samuti puudusid väljaõppeasutuses teatavad väljaõppevahendid.
            
         
               (6)
            
            
               Jordaania Hašimiidi Kuningriik teatas komisjonile 21. novembri 2010. aasta, 18. aprilli 2011. aasta ja 12. märtsi 2012. aasta kirjas, et nimetatud puuduste kõrvaldamiseks on võetud meetmed. Jordaania ametiasutused rõhutasid eelkõige seda, et diplomeerimisnõudeid käsitlevad siseriiklikud sätted on viidud vastavusse konventsiooniga. Ametiasutused esitasid tõendid ka selle kohta, et juhtkond rakendab täielikult kvaliteedisüsteemi ja uusi kursuste heakskiitmise menetlusi. Samuti esitati komisjonile tõendid puuduvate väljaõppevahendite hankimise ja kasutuselevõtu kohta.
            
         
               (7)
            
            
               Hindamise lõpptulemustest nähtub, et Jordaania Hašimiidi Kuningriik täidab kõiki STCW konventsiooni nõudeid, kuna riik on võtnud asjakohased meetmed tunnistustega seotud pettuse vältimiseks.
            
         
               (8)
            
            
               Käesoleva otsusega ette nähtud meede on kooskõlas laevade põhjustatud merereostuse vältimise ja meresõiduohutuse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 2008/106/EÜ artikli 19 kohaldamisel tunnustatakse Jordaania Hašimiidi Kuningriiki seoses meremeeste väljaõppe ja diplomeerimise süsteemidega.
   Artikkel 2
   Käesolev otsus on adresseeritud liikmesriikidele.
   
      Brüssel, 13. detsember 2012
      
         
            Komisjoni nimel
         
         
            asepresident
         
         Siim KALLAS
      
   
   
      (1)  ELT L 323, 3.12.2008, lk 33.